Ikt.sz.: ATV-KSZ-23-………/001

**VÁLLALKOZÁSI KERETSZERZŐDÉS**

amely létrejött

egyrészről: az **ATEV Fehérjefeldolgozó Zártkörűen Működő Részvénytársaság** (székhely: 1097 Budapest, Illatos út 23., cégjegyzékszám: 01-10-042409, adószám: 10893661-2-44, pénzforgalmi jelzőszám:**………..**,képviseli: Kovács Lajos vezérigazgató), mint megrendelő – a továbbiakban: **Megrendelő,**

másrészről: a **(Cégnév)** (székhely:….., cégjegyzékszám: ………. adószám: …………….., pénzforgalmi jelzőszám: ……………….. képviseli(k): …………………), mint vállalkozó – a továbbiakban: **Vállalkozó,**

 (együttesen: **Felek**)

között, az alábbi helyen és napon, az alábbi feltételek mellett:

**Előzmények**

A Megrendelő beszerzési eljárást folytatott le „**Létesítmény** **karbantartási feladatok ellátása"** tárgyban, külső vállalkozó által történő elvégzése tekintetében.

Vállalkozó a Megrendelőtől az ajánlatadást megelőzően kapott információk, dokumentumok, megrendelői előírások, valamint a teljes Ajánlattételi Dokumentáció (Ajánlattételi felhívás és dokumentáció, ajánlattételre felkérő e-mail, felolvasólap, karbantartási javítási munkák árazatlan összefoglalói) alapján készítette ajánlatát.

Vállalkozó a beszerzési eljárás során megkapta az ajánlattételhez szükséges információt és tájékoztatást a beszerzés tárgyát képező feladatra vonatkozóan, így különösen, de nem kizárólagosan az ajánlati felhívást és dokumentációt.

Vállalkozó megerősíti, hogy a jelen szerződést az Ajánlatkérési dokumentációban megadott azon adatok megfelelő tanulmányozása alapján kötötte meg, amelyeket a Megrendelő bocsátott a rendelkezésére.
Vállalkozó tudomásul veszi, hogy a felsorolt módon megismerhető adatok és információk megismerésének bármilyen elmulasztása nem mentesíti attól a felelősségtől, hogy helyesen becsülje fel a megvalósítással kapcsolatos nehézségeket, illetve költségeket.

**1. A szerződés tárgya**

# 1.1. Vállalkozó jelen keretszerződés alapján elvégzi Megrendelő működésével, tevékenységével összefüggésben Létesítményfenntartási, épület-építmény felújítási, hibaelhárítási, beruházási feladatok ellátását.

A jelen szerződésnek kifejezetten nem tárgya az ATEV Zrt technológiai működéséhez szükséges gépészeti felújítás, karbantartás.

Vállalkozó a jelen bekezdésben rögzített feladatokat **a** ……………..-án kelt, **……………….** sz.ajánlat alapján a benne szereplő műszaki tartalom szerint végzi el. Az ajánlat a szerződés 1. számú, elválaszthatatlan melléklete.

A feladatokat nettó 300.000.000,- Ft keretösszeg terhéig + 20%-os opció, eseti megrendelésekkel történő lehívással szükséges teljesíteni. Az egyes megrendelések egyedi értéke nem haladhatja meg a nettó 50.000.000,- Ft értéket. A keretösszeg mind a munka mind az anyagdíjat magába foglalja.

Vállalkozó a szerződés tárgyával összefüggésben felmerült munkadíjakat a költségvetési kiírásban meghatározott egységárakon számolhatja el. Az egységárak a szerződés hatálya alatt nem változnak. Az egyes megrendelésekkel felmerülő anyagdíjak keretösszegből történő elszámolására a 2.1. pont „*anyagdíj”* bekezdésében meghatározottak az irányadók.

# Vállalkozó köteles napi 24 órában elérhetőséget biztosítani és a hibabejelentés fogadását követően a rendkívüli hibaelhárítás esetén a hibaelhárítást …. órán belül elkezdeni.

1.2. Jelen szerződés kapcsán meghatározott és végzett tevékenységek során keletkezett hulladék törvényileg előírt kezelésére vonatkozó feladatok ellátása Vállalkozó feladata és költsége, mely kezelésről szóló bizonylatokat Vállalkozó köteles 10 munkanapon belül Megrendelő részére bemutatni.

**2. Vállalkozói díj, fizetési feltételek**

2.1. Vállalkozó a jelen vállalkozási keretszerződésben rögzített kötelezettségeinek teljesítését a keretösszeg terhéig látja el, az alábbi díjak szerint:

*Keretösszeg 300.000.000,- Ft + ÁFA, azaz háromszázmillió forint plusz általános forgalmi adó*. + a nettó összegre vetített 20% opció

*Előleg*: Ajánlatkérő előleget nem fizet.

*Munkadíj(egységárak):* 1. sz. melléklet szerint

*Anyagdíj:* Tekintettel az Európában kialakult háborús helyzetnek, valamint az EUR árfolyam kiszámíthatatlanságának az építőanyag árára gyakorolt előre nem látható hatásaira, Vállalkozó a kivitelezés kapcsán felhasznált építőanyagok árát 10%-os plusz anyagigazgatási költség felszámolásával (számlával igazolt beszerzési ár + 10%) számolja el Megrendelő felé. Vállalkozó az anyag tényleges beszerzését megelőző (minimum) 72 órával köteles Megrendelőt írásban tájékoztatni a beszerzendő építő anyag áráról és a beszerzés határidejéről. Megrendelőnek jogában áll saját hatáskörben beszerezni az építő anyagot Vállalkozó által megjelölt határidő letelte előtt 24 órás határidővel és erről köteles Megrendelőt tájékoztatni a határidő előtt 24 órával.

2.2. Vállalkozó a megrendelt szolgáltatás ellenértékére vonatkozóan, Megrendelő által aláírt, a teljesítést igazoló átadás-átvételi jegyzőkönyv vagy teljesítési igazolás alapján számlát állít ki, melyet Megrendelő banki átutalással egyenlít ki. A kiállított számla fizetési határideje a **számla keltétől számított 15 nap**.

Vállalkozó tudomásul veszi továbbá, hogy számlát kizárólag a számlához mellékelt eredeti (nem másolati példány), az adott megrendelésben megnevezett kapcsolattartója által aláírt, átadás-átvételi jegyzőkönyvvel vagy teljesítési igazolással együtt nyújthat be a Megrendelőnek.

**3. Teljesítés, határidők**

3.1. Teljesítés helye:

 **ATEV Zrt. székhelye:**

Cím: 1097 Budapest, Illatos út 23.

**ATEV Zrt. Hódmezővásárhely:**

Cím: 6800 Hódmezővásárhely, Aranyág kert 14.

**ATEV Zrt. Mátyásdomb:**

Cím: 8134 Mátyásdomb, Külterület

**ATEV Zrt. Solt:**

Cím: 6320 Solt, Pólyafoki zsilip

**ATEV Zrt. Solt torony utcai telephelye:**

Cím: 6320 Solt, Torony utca 3.

**ATEV Zrt. Debrecen:**

Cím: 4079 Debrecen Bánk

**ATEV Zrt. Bőny**

Cím: 9073 Bőny Purguly puszta

**ATEV Zrt. Böhönye**

Cím: 8719 Böhönye, Külterület

3.2. Teljesítési határidő:

Vállalkozó tevékenységét az eseti megrendelésekben meghatározott feladatok alapján végzi.

Teljesítése akadályoztatása esetén Vállalkozó köteles Megrendelőt haladéktalanul írásban értesíteni.

A teljesítési határidő – Vállalkozó hibájára visszavezethető – többszöri túllépése esetén Megrendelő kezdeményezheti a Vállalkozói keretszerződés felmondását.

Amennyiben Vállalkozó hibásan teljesít, vagyis a szolgáltatást nem a jelen szerződésben, illetve annak mellékleteiben meghatározottak szerint nyújtja, úgy a hibát köteles Vállalkozó a tudomásszerzésétől számított, Felek által megállapított ésszerű határidőn belül kijavítani. Ez nem mentesít a 6. pontban foglalt következmények alól.

3.3. Kapcsolattartók:

Megrendelő részéről:

*Szerződéskötéssel kapcsolatban*

**(név, munkakör)**

Mobil: +36-……….

E-mail:

*Teljesítéssel kapcsolatban:*

**(név, munkakör)**

Mobil: +36-……….

E-mail:

**Pénzügy**

E-mail: penzugy@atev.hu

**Elektronikus számla küldése**

E-mail: e-szamla@atev.hu

Vállalkozó részéről:

*Szerződéskötéssel kapcsolatban*

**(név, munkakör)**

Mobil: +36-……….

E-mail:

*Teljesítéssel kapcsolatban:*

**(név, munkakör)**

Mobil: +36-……….

E-mail:

*Hibaelhárítással kapcsolatban:*

Mobil: +36-……….

E-mail:

A Felek jelen szerződéssel kapcsolatosan egymáshoz intézett értesítései, felszólításai stb., jelen szerződés eltérő rendelkezése hiányában és ellenkező írásbeli közlésig akkor tekinthetők teljesítettnek, amennyiben azt a másik Félnek a jelen szerződésben meghatározott értesítési címére az átvételt igazolva személyesen adták át, az átadás napján, vagy, ha tértivevényes ajánlott levélben küldték meg, a tértivevénnyel igazolt átvétel napján, a fenti címekre.

 A Kapcsolattartó személyének megváltozása nem minősül szerződésmódosításnak, erről a Felek egymást írásban (e-mail vagy postai úton) értesítik. Amennyiben valamely Fél a neki szabályszerűen megcímzett tértivevényes ajánlott levél átvételét megtagadja, vagy az „nem kereste” jelzéssel érkezik vissza a feladóhoz, és/vagy a címzett a személyes átvételt megtagadja, a küldemény postai úton történt megküldése esetén a feladástól számított 5. (ötödik) napon, egyéb esetben az átvétel megtagadásának napján kézbesítettnek tekintendő.

 A Felek a postai úton megküldött küldeményeket egyidejűleg másolatban a másik Fél jelen szerződésben meghatározott e-mail címére is kötelesek megküldeni. Felek az e-mailen történő közlést írásbeli közlésnek tekintik.

3.4. Jelen szerződés létrehozására tekintettel indokolt, hogy Felek a másik Fél (illetve kapcsolattartóik) szerződésben rögzített (személyes) adatait megismerjék, és kezeljék. Szerződő Felek a jelen szerződés teljesítése során tudomásukra jutott személyes adatokat az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 Európai Parlament és a Tanács Rendelet rendelkezéseinek betartásával, bizalmasan kötelesek kezelni. A személyes adatokat kizárólag a jelen szerződés teljesítése során, célhoz kötötten, a szerződésben meghatározott feladataik ellátása érdekében, a teljesítéshez szükséges mértékben használhatják fel.

 Amennyiben a személyes adat a Szerződő Felek munkavállalójáé, akkor a személyes adatokat a Szerződő Felek továbbítják egymás felé a kapcsolattartáshoz szükséges mértékben. Ilyenkor a Szerződő Felek, mint munkáltatók a GDPR 6. cikk (1) bekezdés (b) pontja és a Munka Törvénykönyvéről szóló 2012. évi I. törvény 10. § (1) bekezdése alapján szerzik meg és kezelik a személyes adatokat a saját munkavállalójuk tekintetében, míg a másik Szerződő Fél munkavállalójának személyes adatait a GDPR 6. cikk (1) bekezdés (f) pontja szerint a jogos érdekre, mint jogalapra hivatkozással veszik át és kezelik a célhoz szükséges mértékben és ideig. Szerződő Felek ebben a körben kijelentik, hogy a GDPR 13.-14. cikk alapján a saját munkavállalójukat, mint az adatkezelésben érintetteket, egyben a jelen szerződésben kijelölt kapcsolattartókat megfelelően tájékoztatták az adatkezelésről, valamint kijelentik, hogy a GDPR 6. cikk (1) bekezdés (f) pontja alapján a másik fél kapcsolattartójának személyes adatait jogos érdekre hivatkozással kezelik, és ennek alapján érdekmérlegelési tesztet készítettek.

Figyelemmel a fentiekre, Felek kifejezetten tudomásul veszik és az Európai Parlament és a Tanács (EU) 2016/679 sz. rendeletének (Rendelet) 6. Cikk (1) bekezdés a) pontjára való tekintettel hozzájárulnak, hogy a másik Fél a jelen Szerződésben, illetve annak teljesítésével kapcsolatban tudomására jutott személyes adatokat a jelen szerződés teljesíthetősége céljából:

- A jelen szerződés utolsó pénzügyi teljesítésétől számítva, a számvitelről szóló 2000. évi C törvény 169.§-val összhangban 8 évig, illetve

- A jelen szerződésből eredő esetleges jogvita lezárásáig kezelje.

3.5. Ezen keretszerződés alapján az egyes igényekre megrendelések jönnek létre külön szerződéskötés nélkül, melyet Vállalkozó köteles írásban, elektronikus formában visszaigazolni.

3.6. Felek megállapodnak, hogy az egyes megrendelésekre vonatkozóan, teljesítési határidő tekintetében a Vállalkozó által visszaigazolt teljesítési határidő az irányadó.

3.7. Megrendelő által adott megrendelés tartalmazza:

* szolgáltatás pontos megnevezése
* vállalkozói díj
* teljesítés helye és kapcsolattartója/i
* kért teljesítési határidő

A megrendelés-visszaigazolás tartalmazza az alábbiakat:

* - megrendelés száma
* - munka rövid leírása
* - Vállalkozó által vállalt teljesítési határidő

3.8. Vállalkozó kötelezettséget vállal arra, hogy a szerződés hatályba lépésének napjától a Megrendelő által írásban (e-mail) megrendelt szolgáltatást Megrendelő részére a visszaigazolásban szereplő határidőre teljesíti. Megrendelő pedig – jogos kifogás hiányában – köteles azt elfogadni, és a mindkét Fél által aláírt teljesítésigazolás/munkalap alapján kiállított számlában rögzített vállalkozói díjat megfizetni.

**4. Szavatosság, jótállás**

4.1.A Vállalkozó kijelenti, hogy

a) az Európai Unió valamely tagállamának, illetve az Európai Gazdasági Térségről szóló megállapodásban részes valamely államnak a hatályos szabályai szerint alapított és működő vállalkozás, ellene nincs folyamatban és nem fenyeget csőd-, végrehajtási, felszámolási, vagy ezek bármelyikével egy tekintet alá eső olyan eljárás, amely a jelen megállapodás teljesítését akadályozná,

b) a szerződés teljesítésére műszakilag, gazdaságilag- és pénzügyileg alkalmas, továbbá rendelkezik a szükséges hozzájárulásokkal, jogosultságokkal és engedélyekkel,

c) szerepel a Nemzeti Adó- és Vámhivatal köztartozásmentes adózói adatbázisában, vagy a Megrendelő felhívására 3 napon belül átad egy 30 napnál nem régebbi nemlegesnek minősülő együttes adóigazolást, egyben,

d) kötelezettséget vállal arra, hogy az előbbiek szerinti alkalmasságát, illetve jogosultságát a jelen szerződés hatálya alatt fenntartja,

e) képviseletében a jelen szerződést arra jogosult és kellően felhatalmazott személy(ek) írja(írják) alá.

 Vállalkozó az a) bekezdésben rögzített eljárások vele szembeni, illetve általa való megindítását köteles Megrendelőnek haladéktalanul írásban bejelenteni.

A Megrendelő a jelen szerződés hatálya alatt bármikor jogosult a jelen pont szerinti feltételek fennállását – közvetlenül vagy megbízottjai útján – ellenőrizni, s amennyiben ezen ellenőrzés alapján azt állapítja meg, hogy a feltételek vagy azok egy része nem áll fenn, jogosult az ellenszolgáltatás teljesítését visszatartani, vagy választása szerint a jelen szerződéstől elállni, vagy a szerződést azonnali hatállyal felmondani. A Vállalkozó ilyen esetben köteles a Megrendelő kárait és költségeit megtéríteni.

4.2. Vállalkozó kijelenti, hogy a szerződésben meghatározott feladatok ellátásához megfelelő szaktudással, képzettséggel és engedélyekkel rendelkezik. Vállalkozó szavatol azért, hogy munkáját a legjobb tudása szerint, a tőle elvárható gondossággal, a szakmai szabályoknak, jogszabályoknak és a jelen szerződésben rögzítetteknek megfelelő minőségben és határidőben, a Megrendelő érdekeinek szem előtt tartásával végzi, továbbá tudomásul veszi, hogy az igazoltan Vállalkozó hibájából eredően Megrendelőnél felmerülő kárért teljes felelősséggel tartozik.

4.3. Vállalkozó kijelenti és szavatolja, hogy a jelen szerződés teljesítése során folyamatosan, a hatályos jogszabályi rendelkezéseknek és hatósági előírásoknak megfelelően nyújtja a szolgáltatásokat.

4.4. Vállalkozó által végzett munkákra a jogszabályi garanciális és szavatossági előírások irányadók. A garancia időtartama alatt esetlegesen felmerülő hiányosságokról Felek előzetesen egyeztetett időpontban, közös bejárás alkalmával jegyzőkönyvet vesznek fel, melyben rögzítik a hiányosságok megszüntetésének határidejét is.

4.5. Megrendelő egyes nagyobb értékű munkák esetében külön jólteljesítési garanciát köthet ki.

4.6. Amennyiben a jogszabály hosszabb jótállási vagy kellékszavatossági kötelezettséget ír elő, úgy az az irányadó.

1. **Szerződés hatálya**
	1. Felek a jelen vállalkozási keretszerződést a szerződést utoljára aláíró Fél aláírásának napjától a keret (opcióval növelt értéke) kimerüléséig, de legfeljebb határozott, 18 hónapos időtartamra kötik.
	2. Felek jelen keretszerződést közös megegyezéssel felmondhatják a határozott idő letelte, vagy a keret kimerülése előtt is. Megrendelő köteles Vállalkozónak az addigi igazolt teljesítéseiért a vállalkozói díjat megfizetni.
	3. Jelen szerződést bármelyik Fél a másik Fél súlyos szerződésszegése esetén jogosult a másik Félhez intézett, igazolható módon megküldött írásbeli nyilatkozatával, azonnali hatállyal felmondani.

Súlyos szerződésszegés esetei különösen, de nem kizárólagosan:

* a vállalkozó 10 napot meghaladó teljesítési késedelme
* hibás teljesítésből eredő helyreállítási kötelezettség megszegése
* értesítési kötelezettség megszegése
* szándékos károkozás
* titoktartás megszegése
* munkavállalókkal kapcsolatos kötelezettségek elmulasztása

5.4. A Megrendelő az elállásra vonatkozó jogát jelen szerződés és a Ptk. rendelkezései szerint jogosult gyakorolni.

5.5. Amennyiben a Megrendelő az elállási vagy rendkívüli felmondási jogát gyakorolja, úgy kártalanítási vagy kártérítési kötelezettség nem terheli, illetve a Vállalkozó erre tekintettel semmilyen igénnyel nem élhet a Megrendelővel szemben

5.6. Jelen szerződés kizárólag Felek közös akarata alapján, írásban módosítható.

1. **Késedelmes teljesítés, kötbér**
	1. Amennyiben Vállalkozó a jelen szerződésben foglalt feladatot olyan okból, amelyért felelős határidőre nem, vagy nem a szerződés rendelkezéseinek, illetve az ajánlatban meghatározottaknak megfelelően teljesíti, vagy egyáltalán nem teljesíti, és késedelmét vagy hibás teljesítését, illetve a szerződés teljesítésének meghiúsulását a szerződésszegéssel okozott károkért való felelősség szabályai szerint (Ptk. 6:142. §) nem menti ki, a Ptk. 6:186.§ (1) bekezdése alapján kötbér, továbbá a kötbért meghaladóan kártérítés fizetésére köteles. A kötbér és az azon felüli kártérítés összegét a Megrendelő jogosult a Vállalkozó számlájával szemben beszámítani.

**Késedelmi kötbér:**

6.2. Vállalkozó késedelmi kötbér fizetésére köteles abban az esetben, ha a Szerződésben meghatározott kötelezettségeit olyan okból, amelyért felelős, késedelmesen teljesíti, és késedelmét a Ptk. 6:142.§-ában foglaltak szerint nem menti ki. A késedelmi kötbér mértéke az adott megrendelésre vonatkozó vállalkozói díj alapulvételével, napi 0,1 %, melyet Megrendelő jogosult a vállalkozói díjba beszámítani.

* 1. Ha az adott megrendelésben rögzített teljesítési határidő lejárta előtt nyilvánvalóvá válik, hogy a Vállalkozó a szolgáltatását a megrendelésben meghatározott teljesítési határidőre nem tudja teljesíteni és a teljesítés a Megrendelőnek már nem áll érdekében, a Megrendelő elállhat az adott megrendeléstől vagy azt azonnali hatállyal felmondhatja és a 6.10. pont szerinti meghiúsulási kötbérre válik jogosulttá, továbbá követelheti a kötbért meghaladó kárának megtérítését is.
	2. A Vállalkozó 15 napot meghaladó késedelme esetén Megrendelő jogosult az adott megrendeléstől érdekmúlás bizonyítása nélkül is elállni.
	3. Megrendelésbe foglalt részteljesítési határidők esetén Megrendelő jogosult a kötbér összegét Vállalkozó esedékes díjából is -Vállalkozó egyidejű értesítése mellett – levonni.
	4. A késedelmi kötbér a késedelembe esés időpontjától a tényleges teljesítés elismerésének (teljesítésigazolás) időpontjáig terjedő időszakra esedékes.

**Hibás teljesítési kötbér:**

* 1. Vállalkozó hibás teljesítése esetén kötbér fizetésére köteles, amennyiben Megrendelő szavatossági igényt nem érvényesít, továbbá a hibás teljesítés olyan okra vezethető vissza, amelyért Vállalkozó felelős, és a Vállalkozó a szerződésszegését a Ptk. 6:142.§-ában foglaltak szerint nem menti ki. A kötbér mértéke az adott megrendelésre vonatkozóan, a hibás teljesítéssel érintett nettó vállalkozói díj 20%-a.
	2. Ha a teljesítés előkészítésének fogyatékosságai arra engednek következtetni, hogy a teljesítés hibás lesz, a Megrendelő a fogyatékosságok kiküszöbölésére kitűzött megfelelő póthatáridő sikertelen eltelte után elállhat a szerződéstől vagy azt azonnali hatállyal felmondhatja és a 6.10. pont szerinti meghiúsulási kötbér megfizetését követelheti a Vállalkozótól, továbbá követelheti a kötbért meghaladó kárának megtérítését is.
	3. Megrendelő a késedelmes teljesítés, vagy a hibás teljesítés esetén Vállalkozó kifejezett kérésére jogosult írásban póthatáridőt biztosítani Vállalkozónak a teljesítésre. Amennyiben a póthatáridő eredménytelenül telt el vagy a teljesítés ismételten hibás, akkor a Megrendelő jogosult a szerződést azonnali hatállyal felmondani és a 6.10. pont szerinti meghiúsulási kötbért követelni, továbbá követelheti a kötbért meghaladó kárának megtérítését is.

**Meghiúsulási kötbér**

* 1. Vállalkozó által a teljesítés jogos ok nélküli megtagadása (amely a teljesítés státuszától függően elállásra vagy azonnali hatályú felmondásra jogosítja a Megrendelőt), illetve a Vállalkozó felróható magatartása miatt bekövetkezett egyéb szerződésszegés esetén a Megrendelő által jogszerűen gyakorolt elállás, felmondás esetén a Megrendelőt az adott megrendelésre vonatkozó teljes nettó vállalkozói díj 20%-ának megfelelő meghiúsulási kötbér illeti meg.
	2. Vállalkozó a fentiek szerinti kötbér összegét a vonatkozó Megrendelői felszólítás kézhezvételétől számított 15 (tizenöt) napon belül köteles átutalással megfizetni a Megrendelőnek a szerződésben rögzített számlájára, vagy Megrendelő jogosult a kötbér összegét Vállalkozó esedékes díjából – Vállalkozó egyidejű értesítése mellett – levonni.
	3. A kötbér megfizetése nem érinti Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje. A meghiúsulási kötbér érvényesítése a teljesítés követelését kizárja, azonban a késedelem, valamint a hibás teljesítés esetére kikötött kötbér érvényesítése nem mentesíti a Vállalkozót a szerződésszerű teljesítési kötelezettség alól, így a késedelemmel vagy hibás teljesítéssel érintett feladatot külön felhívás nélkül köteles szerződésszerűen teljesíteni. A hibás teljesítés miatti kötbér érvényesítése a szavatossági igény érvényesítését kizárja.
1. **Vis maior**

Nem minősül szerződésszegésnek, ha a szerződő Felek egyikének sem felróható okból, a Felek bármelyike nem tudja teljesíteni a szerződésben foglalt kötelezettségeit (vis maior).

Vis maior körülmények (háború, polgárháború, sztrájk, viharok, tűz, természeti csapás, blokád, az áru illetékes hatóság által előírt export/import tilalma) vis maior esetét eredményezik, amelyek bekövetkeztekor egyik Szerződő Fél sem felelős a szerződés nem teljesítéséért.

Az érintett szerződő Félnek azonnal jeleznie kell a másik Fél felé a vis maior körülmények keletkezését és megszűnését.

A Felek rögzítik, hogy kölcsönösen tudomással bírnak az Ukrajnát érintő háborús konfliktusról és ismerik az azzal kapcsolatban elrendelt széles körű szankciók és embargók lehetséges hatásait, melyek folyamatosan változnak. Ugyancsak tudatában vannak a Felek a koronavírus (2019-nCoV/SARS-CoV-2) világméretű elterjedése által kiváltott és még jelenleg is fennálló egyes hatásokkal (“Jelenlegi Krízis”). A Felek kölcsönösen nyilatkoznak, hogy a Jelenlegi Krízist nem tekintik vis maiornak.

Felek tudatában vannak annak, hogy a Jelenlegi Krízis eredményeként a globális beszállítói láncolatokban termék-hiány, illetőleg bizonyos esetekben jelentős árképzést érintő hullámzások, emelkedések alakulhatnak ki. Felek megállapodnak abban, hogy Eladó a Jelenlegi Krízisre hivatkozással nem jogosult a jelen Szerződésben vállalt határidő illetőleg Vételár emelésére, illetőleg az esetlegesen felmerülő többlet-költségei Vevővel szemben történő érvényesítésére.

1. **Biztonságvédelmi előírások**

A Vállalkozó tudomásul veszi, hogy mivel munkáját a Megrendelő létesítményeiben, munkaterületein végzi, úgy a jogszabályok által kötelezően előírt munka- és tűz-, és környezetvédelmi kötelezettségein túlmenően a Megrendelő speciális munka-, tűz-, környezet-, vagyon-, információ-, titok- és adatvédelmi szabályozásainak előírásait, Intergált Vállalatirányítási Rendszer követelményeit a szerződés tárgyának megfelelően magára nézve kötelezően betartja, munkavállalóival és közreműködőivel betartatja. A szabályozások vonatkozó előírásainak megismertetését a Megrendelő e szerződésben megbízott kapcsolattartója koordinálja, dokumentálja.

A Vállalkozó visel valamennyi felelősséget az építési területen dolgozók magatartásával, a helyi (építési területre történő ki-be) közlekedéssel, a felvonulási és építési terület vagyonvédelmével, a munkavédelmével, tűzvédelmével és környezetvédelmével kapcsolatban, illetve felelős az azokkal kapcsolatos rendelkezések betartásáért. A Vállalkozó által foglalkoztatott személyeknek a munkaterületen tartaniuk kell magukat az érvényes szabályokhoz, előírásokhoz, továbbá teljesíteniük kell a Megrendelő helyszíni vezetésének utasításait. Az előírások durva megsértése, vagy kismértékű, de ismétlődő megsértése esetén a Vállalkozó köteles a Megrendelő felszólítására az érintett személyeket az építkezés területéről eltávolítani, és őket más alkalmas személyekkel pótolni.

A Vállalkozó tudomásul veszi, hogy a munka-, tűz-, és környezetvédelmi jogszabályokban meghatározott kötelezettségének súlyos és ismételt megszegése a szerződéstől történő elállást, vagy a szerződés azonnali hatályú felmondását eredményezheti.

A Szerződő Felek rögzítik, hogy a munkaterület az átadás-átvétel időpontjától a Vállalkozó munkaterületének minősül, a munkaterülettel kapcsolatos minden kárfelelősség a Vállalkozót terheli. A munkaterület, valamint az ott tárolt mindennemű anyag és szerszám, továbbá a Vállalkozó munkavállalói személyes ingóságainak az őrzése a Vállalkozó feladata és költsége.

1. **Összeférhetetlenség**

A Vállalkozó kijelenti, hogy szerződéses feladatai ellátásához a Megrendelő munkavállalóját munkaviszony, munkavégzésre irányuló egyéb jogviszony keretében nem alkalmazza. A Vállalkozó kijelenti továbbá, hogy a társaság a Megrendelő munkavállalójának érdekeltségébe nem tartozik és nincs olyan vezető tisztségviselője, amely a Megrendelő munkavállalója. A Vállalkozó köteles gondoskodni arról, hogy az általa igénybevett közvetlenül vagy közvetetten közreműködő természetes vagy jogi személyek, illetve mindezek további közreműködői is megfeleljenek a fenti rendelkezéseknek. A Vállalkozó tudomásul veszi, hogy ezen rendelkezések megsértése jelen szerződés azonnali hatályú felmondásával járhat.

1. **Titoktartási kötelezettség:**

10.1. Jelen szerződés aláírásával Megrendelő Vállalkozó rendelkezésére bocsátja a jelen szerződés teljesítéséhez szükséges, illetve a jogszabályokban előírt, rá, illetve alkalmazottaira vonatkozó és jelen megbízás tárgyát képező tevékenység ellátásához szükséges információkat, adatokat. Vállalkozó is köteles minden olyan információt Megrendelő rendelkezésére bocsátani, illetve biztosítani, amely jelen szerződés tárgyát képező tevékenységgel összefügg és a teljesítéshez szükséges.

10.2. Vállalkozó kötelezettséget vállal arra, hogy a jelen szerződés teljesítése kapcsán Megrendelőről, illetve alkalmazottairól tudomására jutott valamennyi adatot bizalmasan, üzleti titokként kezeli, azokat korlátlan ideig nem hozza nyilvánosságra, harmadik Féllel nem közli, harmadik személyek részére hozzáférhetővé, illetve ismerhetővé semmilyen jogcímen nem teszi, más munkáinál nem használja fel.

10.3. A titoktartási kötelezettség nem vonatkozik arra az esetre, amikor valamely hatóság vagy bíróság kér hivatalosan információt Vállalkozótól Megrendelőre vonatkozóan.

10.4. A jelen szerződés megszűnését követően Vállalkozó valamennyi adatot, dokumentumot haladéktalanul köteles visszaadni Megrendelő részére, vagy azokat Megrendelő írásbeli utasítása alapján megsemmisíteni.

1. **Korrupcióellenes klauzula**

A Felek kötelesek működésük során a hatályos jogszabályok szerint eljárni és céljuk, hogy a korrupcióellenes, a tisztességes piaci magatartást szabályozó, versenyjogi valamint fogyasztóvédelmi szabályoknak, továbbá az üzleti etika általánosan elfogadott szabályainak megfeleljenek, a szerződés megkötése és teljesítése során ezeknek megfelelően járjanak el.

A Felek kijelentik, hogy a szerződés megkötését megelőző tárgyalásokat, a szerződés feltételeinek kialakítását és a szerződésen alapuló vagy annak teljesítése során tanúsított bármely üzleti vagy egyéb magatartást sem közvetlenül, sem közvetetten nem befolyásolta és befolyásolja a Felek, a Felek képviselője, megbízottja vagy velük bármilyen módon és formában kapcsolatban álló harmadik személyek részére történő értékkel bíró dolog átadása vagy, átadásának ígérete, valamint bármilyen anyagi vagy személyes előny nyújtása vagy annak ígérete.

A Vállalkozó köteles gondoskodni arról, hogy az általa igénybevett munkavállalók, munkavégzésre irányuló egyéb jogviszony keretében foglalkoztatott, illetve egyéb közvetlenül vagy közvetetten közreműködő természetes vagy jogi személyek („közreműködők”) jelen szerződés teljesítése során tanúsított és általános üzleti magatartása megfeleljen a jelen rendelkezéseknek.

A Vállalkozó köteles megfelelően gondoskodni arról, hogy az általa igénybevett közreműködők és a közreműködők által igénybevett esetleges további közreműködők a Megrendelő által teljesített vállalkozói díjból határidőben megkapják a közreműködésük ellenértékét. A Vállalkozó kifejezetten és visszavonhatatlanul hozzájárul ahhoz, hogy a Megrendelő a Vállalkozó által igénybevett bármely közreműködő részére, amennyiben ezen minőségét hitelt érdemlően igazolja a jelen szerződés teljesítésével kapcsolatos adatokat kiszolgáltassa, különösen a Megrendelő által a Vállalkozó részére teljesített kifizetések összegét és időpontját.

A jelen pontban foglalt rendelkezések megsértése esetén a Megrendelő választása szerint jogosult a szerződést azonnali hatállyal felmondani vagy attól elállni és alkalmazhatja a 6.10. pont szerinti jogkövetkezményeket (meghiúsulási kötbér).

1. **Általános feltételek**
	1. Felek kijelentik, hogy mindketten jogképesek, és a jelen szerződést aláíró képviselőiknek aláírási jogosultsága e szerződés tekintetében korlátozva nincs, bejegyzett cégadataikban változás nem történt, és képviselőik a jelen szerződés aláírására érvényes felhatalmazással rendelkeznek.
	2. Vállalkozó tudomásul veszi, hogy amennyiben a vele kötött szerződés(ek) összértéke éves szinten a nettó 15.000.000.- Ft-ot meghaladja, úgy a köztulajdonban álló gazdasági társaságok takarékosabb működéséről szóló 2009. évi CXXII. törvény 2. § (3) bekezdése alapján a szerződés főbb adatai (a szerződés megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartamára vonatkozó adatok, valamint az említett adatok változásai) az ATEV Zrt. honlapján közzétételre kerülnek.
	3. Felek megállapodnak abban, hogy a keretszerződés teljesítésével kapcsolatosan, a fizetési határidő lejártát követő 15. napig, késedelmi kamat nem kerül felszámításra, arról Vállalkozó a jelen szerződés aláírásával kifejezetten lemond. Ezt követően a késedelmi kamat mértéke a késedelemmel érintett félév első napján érvényes jegybanki alapkamat + 3%.
	4. Felek a jelen keretszerződéssel kapcsolatosan közöttük esetlegesen felmerülő vitás kérdéseket elsődlegesen békés úton kívánják rendezni, annak eredménytelensége esetén a jogvita eldöntésére elfogadják a Polgári perrendtartásról szóló 2016. évi CXXX. törvény általános hatásköri és illetékességi szabályait. Felek megállapodnak, hogy a jelen szerződés teljesítse tárgykörében a másik Félhez intézett írásbeli felszólítás az elévülést megszakítja.
	5. A jelen keretszerződésben nem szabályozott kérdésekben a Polgári Törvénykönyvről szóló 2013. évi V. törvény, illetve a hatályos jogszabályi és szabványi előírások vonatkozó rendelkezései irányadók.

Jelen keretszerződést Felek, mint akaratukkal mindenben megegyezőt, jóváhagyólag cégszerűen írták alá.

Jelen szerződés 2 (kettő) példányban készült, amelyből 1 (egy) példány Megrendelőt, 1 (egy) példány pedig Vállalkozót illeti meg.

Kelt: Budapest, 2023….……………..…… Kelt: ….., 202……………….……….

 Megrendelő Vállalkozó

 Kovács Lajos vezérigazgató …………….

 ATEV Zrt. ……………

Mellékletek:

1. sz. melléklet: Vállalkozó részletes ajánlata

2. sz. melléklet: Munkavédelmi nyilatkozat

1. sz. melléklet

**Vállalkozó részletes ajánlata**

*2. számú melléklet*

**MUNKAVÉDELMI NYILATKOZAT**

Alulírott **……………………….,** mint a **……………………………….** ügyvezetője nyilatkozom, hogy az ATEV Zrt. területén munkavállalóimat:

* érvényes munkaszerződéssel, illetve megfelelő munkajogi feltételek mellett,
* érvényes munkaköri orvosi alkalmassági vizsgálattal,
* a munkavégzéshez szükséges szakképesítéssel, jogosultságokkal, szakmai információval – ha szükséges – engedéllyel,
* a végzendő munkának és a környezeti hatásoknak megfelelő egyéni védőeszközökkel ellátva,
* a szükséges védőoltások beadása mellett,
* az érvényben lévő törvények, rendeletek előírásai, illetve a szabványokban előírtak szerint foglalkoztatom.

Kijelentem, hogy a munkavégzésre kockázatértékeléssel rendelkezem.

Kijelentem továbbá, hogy számomra ismertek az ATEV Zrt. gyárai területén történő munkavégzés körülményei (helyszínen érvényes állategészségügyi, környezetvédelmi, valamint munka-, tűz- és balesetvédelmi előírások), feltételei és kockázatai, melyekről az érintett munkavállalóimat az ATEV Zrt. területén történő munkavégzés előtt – minden esetben – tájékoztatom, melyről jegyzőkönyvet készítek.

A kockázatokkal szembeni védekezés érdekében munkavállalóim számára az ATEV Zrt. gyárai területén történő munkavégzéshez biztosítom a törvények, rendeletek által előírt szükséges szintű védőeszközöket.

Ezúton nyilatkozom, hogy munkavállalóim a szerződés keretében folytatott munkavégzés során a Megrendelő által meghatározott, alábbi jogszabályi hivatkozásoknak megfelelően járnak el:

**Jogszabályi hivatkozások:**

* Vállalkozó köteles az előírt egyéni védőeszközöket biztosítani az 1993. évi XCIII. tv. a munkavédelemről, egységes szerkezetben a végrehajtásáról szóló módosított 5/1993 (XII. 26.) MüM sz. rendeletben, valamint a munkavállalók munkahelyen történő egyéni védőeszköz használatának minimális biztonsági és egészségvédelmi követelményeiről szóló 65/1999. (XII.22) EüM rendeletben leírtak szerint.
* Vállalkozó köteles betartani, illetve saját munkavállalóival betartatni a 47/1999 (VIII. 4.) GM rendelet szerinti emelőgép biztonsági szabályzatban leírtakat, a 143/2004 (XII. 22.) GKM rendelet a Hegesztési Biztonsági Szabályzatban leírtakat, az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002 (II. 20.) SzCsM-EüM együttes rendeletben leírtakat, a 10/2016 (IV. 5.) NGM rendeletben leírtakat a munkaeszközök és használatuk biztonsági és egészségügyi követelményeinek minimális szintjéről, a 16/2008 (VIII. 30.) NFGM rendeletben leírtakat a gépek biztonsági követelményeiről és megfelelőségének tanúsításáról, a 191/2009 (IX. 15.) Korm. rendeletben leírtakat az építőipari kivitelezési tevékenységről, valamint az MSZ HD 60364-ben és az MSZ 1585-ben leírtakat.
* Vállalkozó köteles eleget tenni a módosított 1996. évi XXXI. Tűzvédelmi törvényben, az Országos Tűzvédelmi Szabályzatról szóló módosított 54/2014. (XII.05.) BM rendeletben, valamint a tűzvédelmet érintő valamennyi rendeletben, jogszabályban, illetve a „Tűzvédelmi műszaki irányelvek”-ben leírtaknak.
* Vállalkozó tűzvédelmi szakvizsgához kötött foglalkozási ágakban csak szakvizsgával rendelkező munkavállalót foglalkoztathat a Megrendelő területén.
* Tűzveszéllyel járó tevékenységet, munkálatokat megelőzően azt köteles engedélyeztetni a létesítmény vezetőjével, vagy az általa megbízott személlyel. Az erre rendszeresített „Alkalomszerű tűzveszélyességi napló”-ban az előírásoknak megfelelően rögzíteni kell

.

Kelt: …………..

 Vállalkozó

 ……………………….

 …………